 ڪراچي (ويب ڊيسڪ) اداڪار فهد مصطفيٰ کي عمري دوران ڪڍيل تصويرون شيئر ڪرڻ تي سوشل ميڊيا واهپيدارن پاران تنقيد جو نشانو بڻايو پيو وڃي ۽ ماڻهو کيس مقدس مقام جو احترام ڪرڻ جي هدايت ڏيندي نظر اچي رهيا آهن. عمرو ڪرڻ دوران فنڪارن طرفان تصويرون شيئر ڪرڻ ٽرينڊ بڻجي چڪو آهي ۽ هر فنڪار عمري ڪرڻ دوران پنهنجون تصويرون سوشل ميڊيا تي شيئر ڪندو آهي ۽ ماڻهو فنڪارن کي مبارڪ ڏيندا آهن. اداڪار فهد مصطفيٰ به عمري دوران مقدس مقام حرم شريف جي سامهون بيهي ڪڍرايل تصوير سوشل ميڊيا تي شيئر ڪئي جنهن تي ڪيترن ئي سوشل ميڊيا واهپيدارن کيس مبارڪ ڏيڻ سان گڏوگڏ تنقيد جو نشانو به بڻائي رهيا آهن.  فهد مصطفيٰ جي ڪعبت الله شريف جي ڀرسان ڪڍرايل تصوير  جي انداز تي اعتراض واريندي سوشل ميڊيا واهپيدار زايان چيو ته ائين لڳي رهيو آهي ته ڄڻ فهد مصطفيٰ فوٽو شوٽ ڪرائي رهيو آهي خدا کيس هدايت ڏئي. سارا جي نالي هڪ عورت واهپيدار لکيو ته اوهان موڪلون ملهائڻ ناهيو ويا اوهان روحاني سفر تي ويل آهيو تنهنڪري مهرباني ڪري فوٽو شوٽ ڪرائڻ ۽ سيلفيون ڪڍڻ بند ڪيو يا حج ۽ عمري کان بعد ۾ ڪڍو. علي شيخ نالي شخص سوڌو ٻين واهپيدارن لکيو ته سعودي حڪومت کي مڪي شريف، مديني ۽ ٻين مقدس هنڌن تي تصويرون ڪڍڻ تي پابندي مڙهڻ گھرجي. اويس نالي سوشل ميڊيا واهپيدار لکيو ته خدا جو خوف ڪريو ۽ اها ماڊلنگ ڪرڻ جي جاءِ نه آهي جتي ائين بيٺا آهيو. عبدالصمد منگي لکيو ته اهو حرم شريف آهي ڪو ٽي وي چينل نه مهرباني ڪري ڪجهه اخلاق سِکو. ۽ ڪيترن ئي واهپيدارن فهد مصطفيٰ کي عمر جي مبارڪ ڏيندي دعا ڪئي ته الله سندس عمرو قبول فرمائي، جڏهن ته ڪجهه ماڻهن جو چوڻ هو  ته اسان ڪير ٿيندا آهيون ڪنهن کي جج ڪرڻ وارا.